smcproject/ml-wiki-sentences huggingface dataset:
ദേശീയോദ്യാനത്തിനടുത്ത് താമസിക്കുന്നവരിൽ ഇവിടുത്തെ പ്രാദേശികജവവിഭാഗമായ നനായ് ജനങ്ങൾ ഏകദേശം കാൽഭാഗത്തോളം വരും.
അദ്ദായിയുടെയും മാറിയുടെയും അനാഫൊറ
കിഴക്കിന്റെ സഭയിൽ വിശുദ്ധ കുർബ്ബാന അർപ്പണത്തിന് പരമ്പരാഗതമായി ഉപയോഗിച്ചുവരുന്ന അനാഫൊറ ആണ് അദ്ദായിയുടെയും മാറിയുടെയും അനാഫൊറ അഥവാ അദ്ദായിയുടെയും മാറിയുടെയും കൂദാശാക്രമം .
കൽദായ ആചാരക്രമം പിന്തുടരുന്ന ആധുനിക സഭകളുടെ മുഖ്യ അനാഫൊറ ഇതാണ്.
അദ്ദായി, മാറി ശ്ലീഹന്മാരുടെ അനാഫൊറ തക്സ യുടെ ഒരു മുഖതാൾ
ഈ ആരാധനാക്രമം പരമ്പരാഗതമായി മാർ അദ്ദായി ( തോമാശ്ലീഹായുടെ ശിഷ്യൻ), മാർ മാറി (മാർ അദ്ദായിയുടെ ശിഷ്യൻ) എന്നിവരുടെ പേരിലാണ് അറിയപ്പെടുന്നത്.
കിഴക്കിന്റെ സഭയുടെ ശാഖകളായ കിഴക്കിന്റെ അസ്സീറിയൻ സഭ (കേരളത്തിലെ കൽദായ സുറിയാനി സഭ ഉൾപ്പെടെ), കിഴക്കിന്റെ പുരാതന സഭ എന്നീ സഭകളിലും കൽദായ കത്തോലിക്കാ സഭ , സീറോ-മലബാർ സഭ എന്നീ പൗരസ്ത്യ കത്തോലിക്കാ സഭകളിലും ഈ അനാഫൊറ നിലവിൽ സ്ഥിരമായി ഉപയോഗിക്കുന്നുണ്ട്.
അവലംബം {{ cite web }} :  CS1 maint: location ( link ) {{ cite book }} :  CS1 maint: location missing publisher ( link ) ↑ Hofrichter (2004) .
ലെനി റീഫൻസ്റ്റാൾ ഇംഗ്ലീഷ് വിലാസം https://ml.wikipedia.org/wiki/Leni_Riefenstahl
ജർമ്മൻ നർത്തകിയും അഭിനേത്രിയും ഫോട്ടോഗ്രാഫറും ഹിറ്റ്ലറുടെ നാസി പ്രചരണ ചിത്രങ്ങളുടെ സംവിധായികയുമായിരുന്നു ലെനി റീഫൻസ്റ്റാൾ (22 ഓഗസ്റ്റ് 1902 – 8 സെപ്റ്റംബർ 2003).
ട്രയംഫ് ഓഫ് ദ വിൽ എന്ന ചിത്രം ചരിത്രത്തിലെ മികവുറ്റ പ്രചാരണ സിനിമകളിലൊന്നായി വിലയിരുത്തപ്പെടുന്നു.
ലോകമെമ്പാടു നിന്നും നിരവധി പേരെ നാസി വഴിയിലേക്ക് ഈ ചിത്രം തിരിച്ചു വിട്ടു.
സിനിമകൾ ട്രയംഫ് ഓഫ് ദ വിൽ ഒളിംപിയ അവലംബം ↑ TZ Online, Leni Riefenstahl: Letztes Geheimnis geleftet!
retrieved 4 October 2007 ↑ {{ cite web }} : Check date values in: | accessdate= ( help ) അധിക വായനയ്ക്ക് Leni Riefenstahl Bibliography (via UC Berkeley) Over 1700 references in English, German and French Loiperdinger, Martin/David Culbert: "Leni Riefenstahl, the SA and the Nazi Party Rally Films, Nuremberg 1933–1934: 'Sieg des Glaubens' and 'Triumph des Willens' ", in: Historical Journal of Film and Television, 8/1/1988, 3–38.
Loiperdinger, Martin: "Sieg des Glaubens. Ein gelungenes Experiment nationalsozialistischer Filmpropaganda", in: Zeitschrift für Pädagogik, 31/1993, 35–48.
Fabe, Marilyn: Triumph of the Will.
The Arrival of Hitler.
Notes and Analysis.
Mount Vernon/N.
Y. 1975.
Heinzelmann, Herbert: "Die Heilige Messe des Reichsparteitags. Zur Zeichensprache von Leni Riefenstahls 'Triumph des Willens' ", in: Bernd Organ/Wolfgang W. Weiß: Faszination und Gewalt.
Zur politischen Ästhetik des Nationalsozialismus, Nürnberg 1992.
Loiperdinger, Martin/David Culbert: "Leni Riefenstahl, the SA and the Nazi Party Rally Films, Nuremberg 1933–1934: 'Sieg des Glaubens' and 'Triumph des Willens' ", in: Historical Journal of Film and Television, 8/1/1988, 3–38.
Schwartzman, R.J.: Racial Theory and Propaganda in 'Triumph of the Will' ", in: Florida State University on Literatur and Film, 18/1993, 136–153. Dassanowsky, Robert von : "Wherever you may run, he will find you: Leni Riefenstahl's Self-Reflection and Romantic Transcendence of Nazism in Tiefland.
" in Camera Obscura, 35 1996/97, 107-29. Dassanowsky, Robert von: "'A Mountain of a Ship': Locating the Bergfilm in James Cameron's 'Titanic' ", in: Cinema Journal 40, No. 4, Summer 2001, 18-35.
Leni Riefenstahl – A Memoir , St. Martin's Press, 1993, ISBN 0-312-09843-X A Portrait of Leni Riefenstahl by Audrey Salkeld, 1996, ISBN 0-7126-7338-5 The Wonderful, Horrible Life of Leni Riefenstahl , documentary film directed by Ray Müller (1994) Leni Riefenstahl: The fallen film goddess by Glenn B. Infield (Crowell, 1976, ISBN 0-690-01167-9 ) Leni Riefenstahl: The Seduction of Genius by Rainer Rother, translated by Martin H. Bott (Continuum International Publishing Group reprint edition, 2003, ISBN 0-8264-7023-8 ) The Films of Leni Riefenstahl by David B. Hinton, Scarecrow Press 3rd edition, 2000, ISBN 1-57886-009-1 Leni Riefenstahl: Five Lives by Angelika Taschen, 2000, ISBN 3-8228-6216-9 Leni Riefenstahl: A Life by Jurgen Trimborn, Translation by Edna McCown, Farrar, Straus and Giroux, 2007, ISBN 0-374-18493-3 Yoshida,Yukihiko, Leni Riefenstahl and German Expressionism: A Study of Visual Cultural Studies Using Transdisciplinary Semantic Space of Specialized Dictionaries , Technoetic Arts: a journal of speculative research (Editor Roy Ascott),Volume 8, Issue3,intellect,2008 {{ cite book }} : Cite has empty unknown parameter: | coauthors= ( help ) , ISBN 0-375-40400-7 പുറം കണ്ണികൾ Leni Riefenstahl എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Official website Leni Riefenstahl at Jewish Virtual Library ഇന്റർനെറ്റ് മൂവി ഡാറ്റാബേസിൽ നിന്ന് ലെനി റീഫൻസ്റ്റാൾ
നീരാളി ഇംഗ്ലീഷ് വിലാസം https://ml.wikipedia.org/wiki/Octopus
കടലിൽ കാണപ്പെടുന്ന ഒരു ജീവിയാണ്.
നീരാളി എന്നും കിനാവള്ളി എന്നും പേരുണ്ട്.
ഏകദേശം 300ൽ തരം നീരാളികളെ കടലിൽ കണ്ടെത്തിയിട്ടുണ്ട്.
പക്ഷേ കണക്ക്, അറിയാത്തതിന്റെ മൂന്നിൽ ഒരു ഭാഗം മാത്രമെ വരൂ.
നീരാളികളുടെ ശരീരത്തിൽ എല്ലുകളില്ല.
ഇതാണു ഇതിന്റെ ഏറ്റവും വലിയ പ്രത്യേകത.
കൂടാതെ ഇതിനു ശരീരം ചെറുതാക്കി 
വളരെ ചെറിയ സ്ഥലത്തു കൂടി ഞെരുങ്ങിക്കയറാൻ കഴിയും.
നീരാളിക്ക് രണ്ടു വലിയ കണ്ണുകളുണ്ടാകും.
ഇതിനു പ്രധാനമായും എട്ടു കൈകളുണ്ട്, ഒരു കൈ നഷ്ട്പ്പെട്ടാൽ ആ സ്ഥാനത്ത് പുതിയ ഒന്ന് വളർന്നുവരും.
കൈകൾ ഉപയോഗിച്ചാണ് നീരാളികൾ   സഞ്ചരിക്കുന്നതും ഇരപിടിക്കുന്നതും .
ഇവയുടെ പ്രധാന ഇരകൾ ഞണ്ടുകളും നത്തക്കാ കക്കകളുമാണ്.
ഏറ്റവും വലിയ നീരാളിക്ക് 20 അടിയിലേറെ വലിപ്പമുണ്ട്.
ഏറ്റവും ചെറിയ നീരാളിക്ക് ഒരിഞ്ചിൽ താഴെ വലിപ്പമേയുള്ളൂ.
ഒരു പെൺനീരാളി ഒറ്റ തവണ ഒരു ലക്ഷത്തിലേറെ മുട്ടകളിടുന്നു.
ഈ മുട്ടകളുടെ സംരക്ഷണ ചുമതലയും പെൺനീരാളിക്കാണ്.
നീരാളിക്ക് മൂന്ന് ഹൃദയങ്ങളുണ്ട്.
ചിത്രശാല അമ്മനീരാളി മുട്ടകളെ സംരക്ഷിക്കുന്നു നീരാളി ജർമനിയിലെ മ്യൂസിയത്തിൽ നീരാളി, മാർട്ടിനിക്കിൽ നിന്നുള്ള ദൃശ്യം നീരാളി, രാത്രി സഞ്ചാരത്തിനിടയിൽ ഇതും കാണുക പ്രശസ്തൻ ആയ നീരാളി പോൾ .
മറ്റ് കണ്ണികൾ octopus വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് CephBase: Octopoda Archived 2004-06-03 at the Wayback Machine .
TONMO.
COM - The Octopus News Magazine Online Tree of Life website gives information about the classification of cephalopod groups Archived 2020-05-17 at the Wayback Machine .
Discussion about the plural An octopus' shark encounter Archived 2005-10-23 at the Wayback Machine .
- footage of an octopus eating a shark ( also in Quicktime format ) Camouflage in action Archived 2005-06-25 at the Wayback Machine .
Video showing an Octopus escaping through a 1 inch hole Bipedal Octopuses- Video, Information, Original paper Archived 2006-02-09 at the Wayback Machine .
Information and pictures related to various species of Octopus Why Cephalopods Change Color PDF (359 KiB )
വിക്കിസ്പീഷിസിൽ Octopoda എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
[[വർഗ്ഗം::ഉപകരണങ്ങളുപയോഗിക്കുന്ന ജന്തുക്കൾ]]
ഹരിതഗൃഹപ്രഭാവം ഇംഗ്ലീഷ് വിലാസം https://ml.wikipedia.org/wiki/Greenhouse_effect ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ആകാശവും,ഭൂമിയുടെ അന്തരീക്ഷം, ഭൂ - ഉപരിതലം ഇവ തമ്മിലുള്ള ഊർജ്ജ കൈമാറ്റം.
ഭൂമിയിൽ തട്ടി തിരിച്ചുപോകുന്ന വികിരണഊർജ്ജം അന്തരീക്ഷം വീണ്ടും ഉപയോഗിക്കുന്നു
ഭൂമിയിൽ പതിക്കുന്ന സൂര്യകിരണങ്ങൾ പ്രതിഫലിച്ച് അന്തരീക്ഷത്തിലേക്ക് ദീർഘതരംഗങ്ങളായിത്തീരുമ്പോൾ ഈ തരംഗങ്ങളിലെ ചൂട് ആഗിരണം ചെയ്ത് അന്തരീക്ഷത്തിലെ ചില വാതകങ്ങൾ ഭൂമിയിലെ ചൂട് വർദ്ധിപ്പിക്കുന്നതിനെയാണ്‌ ഹരിതഗൃഹ പ്രതിഭാസം എന്ന് വിളിക്കുന്നത്.
കാർബൺ ഡൈ ഓക്സൈഡ് , നൈട്രസ് ഓക്സൈഡ് , നീരാവി , ഓസോൺ തുടങ്ങിയ വാതകങ്ങൾ ഹരിതഗൃഹ വാതകങ്ങൾ എന്നറിയപ്പെടുന്നു.
അന്തരീക്ഷത്തിലെത്തുന്ന ഹരിതഗൃഹവാതകങ്ങളുടെ അളവ്‌ ഏറുകയാണ്‌; ആഗോളതാപനത്തിന്‌ ആക്കം കൂട്ടിക്കൊണ്ട്‌-പുതിയൊരു പഠനം മുന്നറിയിപ്പു നൽകുന്നു
ആഗോളതാപന (Global Warming)ത്തെപ്പറ്റി ആശങ്ക എത്ര വർദ്ധിച്ചിട്ടും, അന്തരീക്ഷത്തിലെത്തുന്ന ഹരിതഗൃഹവാതകങ്ങൾക്ക്‌ (greenhouse gases) കുറവ്‌ വന്നിട്ടില്ല.
മാത്രമല്ല, വാതകവ്യാപനത്തിന്റെ തോത്‌ കാര്യമായി വർദ്ധിക്കുകയും ചെയ്തിരിക്കുന്നു.
ആഗോളതാപനം തടയാൻ ഉദ്ദേശിച്ച്‌ നലവിൽ വന്ന ക്യോട്ടോ ഉടമ്പടി (Kyoto protocol) വേണ്ടത്ര ഗുണം ചെയ്തിട്ടില്ല എന്നാണ്‌ ഇത്‌ വ്യക്തമാക്കുന്നത്‌.
2005-ൽ മാത്രം ഹരിതഗൃഹവാതകമായ കാർബൺഡയോക്സയിഡി(CO2)ന്റെ സാന്ദ്രത അന്തരീക്ഷത്തിൽ അരശതമാനം ഏറിയെന്ന്‌ ഐക്യരാഷ്ട്രസഭയ്ക്കു (United Nations)കീഴിലുള്ള 'ലോക കാലാവസ്ഥാ സംഘടന' (WMO) നടത്തിയ പഠനം വ്യക്തമാക്കുന്നു.
ഹരിതഗൃഹവാതകങ്ങൾ
പെട്രോളിയം , കൽക്കരി തുടങ്ങിയ ഫോസിൽ ഇന്ധന (fossil fuels)ങ്ങളുടെ ഉപയോഗമാണ്‌ അന്തരീക്ഷത്തിൽ ഹരിതഗൃഹവാതകങ്ങൾ വ്യാപിപ്പിക്കുന്നതിൽ പ്രധാന കാരണം.
CO2 മാത്രല്ല, മീഥെയ്ൻ , നൈട്രസ് ഓക്സൈഡ് എന്നിവയും ഹരിതഗൃഹവാതകങ്ങൾ ആണ്‌.
ഇവയിൽ CO2 , നൈട്രസ് ഓക്സൈഡ് എന്നിവയുടെ സാന്ദ്രതയാണ്‌ വർദ്ധിക്കുന്നത്‌. 'സമീപഭാവിയിലൊന്നും ഈ വാതകങ്ങളുടെ തോത്‌ കുറയാനിടയില്ലെന്നാണ്‌ സൂചന'-പഠനറിപ്പോർട്ട്‌ പറയുന്നു.
ഇവ അന്തരീക്ഷത്തിൽ വ്യാപിക്കുന്നത്‌ ഇന്നത്തെ നിലയിൽ തുടർന്നാൽ, ആഗോളതാപനത്തെക്കുറിച്ച്‌ എന്തെല്ലാം ദുസ്വപ്നങ്ങളാണോ മനുഷ്യരാശിയെ വേട്ടയാടുന്നത്‌ അതൊക്കെ യാഥാർത്ഥ്യമാകുമെന്ന്‌ ഗവേഷകർ മുന്നറിയിപ്പു നൽകുന്നു
CO2 -ന്റെ അന്തരീക്ഷ സാന്ദ്രത 2004-ൽ 377.1 പി.പി.എം(ppm-parts per million) ആയിരുന്നത്‌ 2005-ൽ 379.1 പി.പി.എം. ആയെന്ന്‌ കാലാവസ്ഥാസംഘടനയുടെ പഠനം വ്യക്തമാക്കുന്നു.
എന്നുവെച്ചാൽ 0.53 ശതമാനം വർദ്ധന.
നൈട്രസ്‌ ഓക്സയിഡിന്റെ സാന്ദ്രത 2005-ൽ 319.2 പി.പി.എം. ആയി.
ഒരു വർഷം കൊണ്ട്‌ 0.2 ശതമാനം വർദ്ധനയാണുണ്ടായത്‌.
മീഥേന്റെ കാര്യത്തിൽ വർദ്ധനയുണ്ടായിട്ടില്ല.
വ്യവസായം , ഓട്ടോമൊബെയിൽ, ഊർജ്ജോത്പാദനം തുടങ്ങിയ മേഖലകളിൽ നിന്നാണ്‌ അന്തരീക്ഷത്തിൽ ഇത്തരം വാതകങ്ങൾ വ്യാപിക്കുന്നത്‌.
ഈ മേഖലകളൊക്കെ ധൃതഗതിയിൽ വളരുന്നതും, വാതക വ്യാപനം പരിമിതപ്പെടുത്താൻ ഫലപ്രദമായ നടപടികൾ ഉണ്ടാകാത്തതും ഹരിതഗൃഹവാതകങ്ങളുടെ വർദ്ധനക്ക്‌ ഇടയാക്കുന്നു.
കാർബൺ ഡൈ ഓക്സൈഡിന്റെ പങ്ക്
സൂര്യനിൽ നിന്നെത്തുന്ന താപത്തെ അന്തരീക്ഷത്തിൽ തടഞ്ഞുനിർത്തുന്നത്‌ ഹരിതഗൃഹവാതകങ്ങളാണ്‌.
ഈ വാതകങ്ങൾ ഇല്ലായിരുന്നെങ്കിൽ ഭൂമി തണുത്തുവിറയ്ക്കുമായിരുന്നു.
ഭൂമിയിൽ ജീവന്റെ നിലനിൽപ്പ്‌ അസാധ്യമായേനെ.
നിലവിൽ ഭൗമാന്തരീക്ഷത്തിൽ 78 ശതമാനവും നൈട്രജനാണ്‌ .
20.9 ശതമാനം ഓക്സിജൻ .
ഇതുമായി താരതമ്യം ചെയ്താൽ, ഹരിതഗൃഹവാതങ്ങളിൽ പ്രധാനിയായ CO2 ന്റെ തോത്‌ വളരെ പരിമിതമാണ്‌.
പതിനായിരം തന്മാത്രയിൽ വെറും ഒന്നു മാത്രമാണ്‌ CO2 .
ശുക്രഗ്രഹത്തിന്റെ അന്തരീക്ഷത്തിൽ 98 ശതമാനവും CO2 ആണ്‌.
അവിടുത്തെ താപനില 477 ഡിഗ്രിസെൽസിയസാവാൻ ഇതാണ്‌ കാരണം.
ഭൗമാന്തരീക്ഷത്തിൽ CO2 ന്റെ സാന്ദ്രത വെറും ഒരു ശതമാനമായാൽ പോലും ഇവിടുത്ത ശരാശരി താപനില നൂറു ഡിഗ്രിസെൽസിയസാകും എന്നാണ്‌ കണക്കാക്കിയിരിക്കുന്നത്‌.
CO2 ന്റെ അളവ്‌ അന്തരീക്ഷത്തിൽ വർദ്ധിക്കുന്നു എന്നത്‌ വളരെ ഗൗരവത്തിൽ കാണേണ്ട സംഗതിയാണെന്ന്‌ ഇത്‌ വ്യക്തമാക്കുന്നു.
വ്യവസായികവിപ്ലവം തുടങ്ങിയ 1800 ന്‌ മുമ്പ്‌ അന്തരീക്ഷ CO2 ന്റെ സാന്ദ്രത 280 പി.പി.എം. ആയിരുന്നു.
അത്‌ 586 ഗിഗാടൺ CO2 ന്‌ തുല്യമാണ്‌.
ഇന്ന്‌ 379.1 പി.പി.എം. ആയി; 790 ഗിഗാടണ്ണിന്‌ തുല്യം.
2100 ആകുമ്പോഴേയ്ക്കും CO2 -ന്റെ സാന്ദ്രത 550 പി.പി.എം. ആകുമെന്നാണ്‌ കണക്കാക്കിയിരിക്കുന്നത്‌.
1100 ഗിഗാടൺ CO2 -ന്‌ തുല്യമാകും അത്‌.
(അവലംബം: WMO, 'The Weather Makers' by Tim Flannery ) ഹരിതഗൃഹ വാതകങ്ങളുടെ വർദ്ധനവ്
വ്യാവസായിക വിപ്ലവത്തിന്റെ തുടക്കം മുതലുള്ള മനുഷ്യ പ്രവർത്തനങ്ങൾ (ഏകദേശം 1750 കളിൽ) കാർബൺ ഡൈ ഓക്സൈഡിന്റെ (CO) അന്തരീക്ഷ സാന്ദ്രതയിൽ 45% വർദ്ധനവ് വരുത്തി.
അന്തരീക്ഷ വായുവിൽ കാർബൺ ഡൈ ഓക്സൈഡിന്റെ അളവ് 1750 ൽ 280 പിപിഎം (Parts Per Million) ആയിരുന്നത് 2017 ന്റെ തുടക്കത്തിൽ 406 പിപിഎം വരെ ഉയർന്നു.
ഹരിതഗൃഹ വാതക ബഹിർഗമനം ഇപ്രകാരം തുടരുകയാണെങ്കിൽ ആഗോളതാപനം മൂലം ഭൂമിയുടെ ഉപരിതല താപനില 2047 ൽ ചരിത്രത്തിലെ ഏറ്റവും ഉയർന്ന തലത്തിൽ എത്തിച്ചേരും.
ഇത് പരിസ്ഥിതി വ്യവസ്ഥകൾ, ജൈവവൈവിധ്യങ്ങൾ, മനുഷ്യജീവിതം എന്നിവയിൽ ദോഷകരമായ ഫലങ്ങൾ ഉണ്ടാക്കും.
ഇതും കാണുക കാർബൺ ഫുട്പ്രിന്റ് അവലംബം
കണ്ണുചിമ്മൽ ഇംഗ്ലീഷ് വിലാസം https://ml.wikipedia.org/wiki/Blinking മനുഷ്യന്റെ കണ്ണ് ചിമ്മുന്നതിന്റെ സ്ലോ മോഷൻ ഉദാഹരണം
കൺപോളയുടെ ദ്രുതഗതിയിലുള്ള അടയ്ക്കലാണ് കണ്ണുചിമ്മൽ .
കൺപോളയിലെ ലെവേറ്റർ പാൽപെബ്രെ സുപ്പീരിയറിസ് പേശി നിർജ്ജീവമായി ഓർബിക്യുലാരിസ് ഒക്കുലി പേശിയുടെ പാൽപെബ്രൽ ഭാഗം സജീവമാക്കുന്നതാണ് ഒരൊറ്റ കണ്ണുചിമ്മൽ.
കണ്ണുനീർ നേത്രപടലത്തിൻ്റെ ഉപരിതലത്തിൽ ഉടനീളം പരത്തുവാനും കണ്ണിൽ കടക്കുന്ന പൊടിയും മറ്റ് വിദേശവസ്തുക്കളം നീക്കം ചെയ്യാനും സഹായിക്കുന്ന കണ്ണുചിമ്മൽ ഒരു അവശ്യ ശാരീരിക പ്രവർത്തനമാണ്.
കണ്ണിന്റെ ഉപരിതലം നനവുള്ളതായി നിലനിർത്താൻ ആവശ്യമുള്ളതിനേക്കാൾ കൂടുതൽ തവണ ഇമവെട്ടൽ സംഭവിക്കുന്നതിനാൽ കണ്ണ് ചിമ്മുന്നതിന് മറ്റ് പ്രവർത്തനങ്ങളും ഉണ്ടാകാം എന്ന് കരുതപ്പെടുന്നു.
ഇമവെട്ടുന്നത് നമ്മുടെ ശ്രദ്ധ ഒഴിവാക്കാൻ സഹായിക്കുമെന്ന് ഗവേഷകർ കരുതുന്നു; കണ്ണുചിമ്മൽ ആരംഭിക്കുമ്പോൾ കോർട്ടിക്കൽ പ്രവർത്തനം ഡോർസൽ നെറ്റ്‌വർക്കിൽ കുറയുകയും ആന്തരിക പ്രോസസ്സിംഗുമായി ബന്ധപ്പെട്ട ഡിഫോൾട്ട് മോഡ് നെറ്റ്‌വർക്കിൽ വർദ്ധിക്കുകയും ചെയ്യുന്നു.
ക്ഷീണം, കണ്ണിന്റെ പരിക്ക്, മരുന്ന് ഉപയോഗം, രോഗം തുടങ്ങിയ ഘടകങ്ങൾ കണ്ണുചിമ്മുന്നതിന്റെ വേഗതയെ ബാധിക്കും.
കണ്ണുചിമ്മുന്നതിന്റെ നിരക്ക് നിർണ്ണയിക്കുന്നത് "ബ്ലിങ്ക് സെന്റർ" ആണ്, പക്ഷേ ഇത് ബാഹ്യ ഉത്തേജനത്താലും ബാധിക്കും.
ആമ, ഹാംസ്റ്റർ തുടങ്ങിയ ചില മൃഗങ്ങൾക്ക് പരസ്പരം സ്വതന്ത്രമായി കണ്ണുകൾ ചിമ്മാൻ കഴിയും.
മനുഷ്യർ ശരീരഭാഷയുടെ ഭാഗമായി ഒരു കണ്ണ് മാത്രമായി ചിമ്മാറുണ്ട്.
പ്രവർത്തനവും ശരീരഘടനയും പക്ഷികളും ഉരഗങ്ങളും സ്രാവുകളും കണ്ണിന്റെ ഒരു വശത്ത് നിന്ന് മറ്റൊന്നിലേക്ക് നിക്ടേറ്റിങ് മെംബറേൻ ഉപയോഗിച്ച് അടച്ച് തുറക്കാറുണ്ട്.
കണ്ണുകൾ ചിമ്മുന്നത് പ്രധാനമായും കണ്ണുകൾ സ്രവിക്കുന്ന കണ്ണുനീരും  ലൂബ്രിക്കന്റും ഉപയോഗിച്ച് കണ്ണുകൾക്ക് ഈർപ്പം നൽകുന്നതിനാണ്.
ഇത് കോർണിയയുടെ ഉപരിതലം വരണ്ടുപോകാതിരിക്കാൻ സഹായിക്കുന്നു.
കണ്ണുചിമ്മുന്നത് കണ്ണിനെ ഇറിറ്റന്റുകൾ മൂലമുള്ള അസ്വസ്ഥതകളിൽ നിന്ന് സംരക്ഷിക്കുന്നു.
മുകളിലേക്കും താഴെയുമുള്ള കണ്പോളകളുമായി ബന്ധിപ്പിച്ചിരിക്കുന്ന രോമങ്ങളാണ് കണ്പീലികൾ , ഇത് പൊടി, മറ്റ് ഘടകങ്ങൾ എന്നിവയ്ക്കെതിരായ പ്രതിരോധനിര സൃഷ്ടിക്കുന്നു.
കണ്പീലികൾ ഇത്തരം പ്രകോപിപ്പിക്കലുണ്ടക്കുന്ന വസ്തുക്കൾ ഭൂരിഭാഗവും കണ്ണിൽ പതിക്കുന്നത് തടയുന്നു.
കണ്ണ് ചിമ്മൽ നിയന്ത്രിക്കുന്ന ഒന്നിലധികം പേശികളുണ്ട്.
കണ്ണ് തുറക്കുന്നതും അടക്കുന്നതും നിയന്ത്രിക്കുന്ന മുകളിലെ കണ്പോളയിലെ പ്രധാന പേശികൾ ഓർബിക്യുലാരിസ് ഒക്കുലി, ലെവേറ്റർ പാൽപെബ്രെ സുപ്പീരിയറിസ് പേശി എന്നിവയാണ്.
ഓർബിക്യുലാരിസ് ഒക്കുലി കണ്ണ് അടയ്ക്കുന്നതിന് സഹായിക്കുന്നു, അതേസമയം ലെവേറ്റർ പാൽപെബ്രേ പേശിയുടെ സങ്കോചം കണ്ണ് തുറക്കുന്നതിന് സഹായിക്കുന്നു.
മുകളിലെ കണ്പോളയിലെ മുള്ളർസ് പേശി, അല്ലെങ്കിൽ സുപ്പീരിയർ ടാർസൽ പേശി, താഴത്തെ 3 കണ്പോളകളിലെ ഇൻഫീരിയർ പാൽപെബ്രൽ പേശി എന്നിവ കണ്ണുകൾ വലിച്ചുതുറക്കുന്നതിന് കാരണമാകുന്നു.
ഈ പേശികൾ കണ്ണുചിമ്മുന്നതിൽ അത്യന്താപേക്ഷിതമാണ്, മാത്രമല്ല ഒരു കണ്ണ് ഇറുക്കൽ കണ്ണുചുളിക്കൽ പോലെയുള്ള മറ്റ് പല പ്രവർത്തനങ്ങളിലും അവ പ്രധാനമാണ്.
ഇൻഫീരിയർ പാൽപെബ്രൽ പേശി ഇൻഫീരിയർ റെക്ടസുമായി ഏകോപിപ്പിച്ച്, താഴേക്ക് നോക്കുമ്പോൾ താഴത്തെ കൺപോള താഴേക്ക് വലിക്കുന്നു.
കണ്ണു വരണ്ടതോ പ്രകോപിപ്പിക്കുന്നതോ പോലെയുള്ള ഉത്തേജകങ്ങളാണ് കണ്ണ് ചിമ്മുന്നതിന് കാരണമെന്ന് ആളുകൾ കരുതുന്നുണ്ടെങ്കിലും, ഇത് നിയന്ത്രിക്കുന്നത് തലച്ചോറിലെ ലെന്റിക്കുലാർ ന്യൂക്ലിയസിന്റെ ഗ്ലോബസ് പല്ലിഡസിന്റെ ഒരു "ബ്ലിങ്ക് സെന്റർ" ആണ്.
എന്നിരുന്നാലും, ബാഹ്യ ഉത്തേജനങ്ങൾക്ക് ഇതിൽ സംഭാവന നൽകാൻ കഴിയും.
ഒരു ഫേഷ്യൽ പേശിയാണ് ഓർബിക്യുലാരിസ് ഒക്കുലി; അതിനാൽ അതിന്റെ പ്രവർത്തനങ്ങൾ ഫേഷ്യൽ നാഡി റൂട്ട് വഴി നിയന്ത്രിക്കുന്നു.
ലെവേറ്റർ പാൽപെബ്രെ സുപ്പീരിയറിസിന്റെ പ്രവർത്തനം ഒക്കുലോമോട്ടോർ നാഡിയുടെ നിയന്ത്രണത്തിലാണ്.
യു‌സി‌എൽ ഗവേഷകരുടെ അഭിപ്രായത്തിൽ ഒരു കണ്ണുചിമ്മലിന്റെ ദൈർഘ്യം ശരാശരി 100–150 മില്ലിസെക്കൻഡാണ് , ഹാർവാർഡ് ഡാറ്റാബേസ് ഓഫ് യൂസ്ഫുൾ ബയോളജിക്കൽ നമ്പറുകൾ പ്രകാരം ദൈർഘ്യം 100–400 മില്ലിസെക്കന്റ് ആണ്.
1000 മില്ലിസെക്കന്റിൽ കൂടുതലുള്ള അടയ്ക്കൽ മൈക്രോസ്ലീപ്പ് എന്നാണ് നിർവചിച്ചിരിക്കുന്നത്.
ഡോപാമെർ‌ജിക് പാതകളുടെ കൂടുതൽ‌ സജീവമാക്കൽ‌ മൂലമുള്ള സ്ട്രൈറ്റത്തിലെ ഡോപാമൈൻ‌ ഉൽ‌പാദനം ഉയർന്ന തോതിലുള്ള കണ്ണ്‌ ചിമ്മലുമായി ബന്ധപ്പെട്ടിരിക്കുന്നു.
പാർക്കിൻസൺസ് രോഗം പോലുള്ള ഡോപാമൈൻ ലഭ്യത കുറയുന്ന സാഹചര്യങ്ങളിൽ കണ്ണ് ചിമ്മുന്ന നിരക്ക് കുറയുന്നു, സ്കീസോഫ്രീനിയ പോലുള്ള സാഹചര്യങ്ങളിൽ ഇത് വർദ്ധിക്കുന്നതുമൂലം കണ്ണുചിമ്മലും വർദ്ധിക്കുന്നു .
കണ്ണുചിമ്മൽ തരങ്ങൾ
മൂന്ന് തരം കണ്ണുചിമ്മൽ ഉണ്ട്.
സ്വതസിദ്ധമായ കണ്ണുചിമ്മൽ (സ്പൊണ്ടേനിയസ് ബ്ലിങ്ക്)
ബാഹ്യ ഉത്തേജനങ്ങളും ആന്തരിക പരിശ്രമവും ഇല്ലാതെ ചെയ്യുന്ന സ്വാഭാവിക കണ്ണുചിമ്മൽ ആണ് സ്പൊണ്ടേനിയസ് ബ്ലിങ്ക്.
ഇത്തരത്തിലുള്ള ചിമ്മൽ പ്രീ-മോട്ടോർ ബ്രെയിൻ സ്റ്റെമിൽ നടത്തുകയും ശ്വസനം , ദഹനം എന്നിവപോലുള്ള ബോധപൂർവമായ ശ്രമമില്ലാതെ സ്വമേധയാ സംഭവിക്കുകയും ചെയ്യുന്നു.
റിഫ്ലെക്സ് ബ്ലിങ്ക്
കോർണിയയുമായുള്ള സമ്പർക്കം അല്ലെങ്കിൽ കണ്ണിന് മുന്നിൽ അതിവേഗം പ്രത്യക്ഷപ്പെടുന്ന വസ്തുക്കൾ പോലുള്ള ബാഹ്യ ഉത്തേജകത്തിനുള്ള പ്രതികരണമായി ഒരു റിഫ്ലെക്സ് ബ്ലിങ്ക് സംഭവിക്കുന്നു.
എന്നിരുന്നാലും ഒരു റിഫ്ലെക്സ് ബ്ലിങ്ക് ഒരു ബോധപൂർവമായ കണ്ണുചിമ്മൽ ആയിരിക്കണമെന്നില്ല; എന്നിരുന്നാലും ഇത് സ്വതസിദ്ധമായ കണ്ണുചിമ്മലിനേക്കാൾ വേഗത്തിൽ സംഭവിക്കുന്നു.
കോർണിയ , കണ്പീലി , കണ്പോളകളുടെ തൊലി എന്നിവയും പുരികത്തിലെ രോമവുമായുള്ള സമ്പർക്കം), ഒപ്റ്റിക്കൽ ഉദ്ദീപനങ്ങൾ (ഉദാ: ഡാസിൽ റിഫ്ളക്സ്, അല്ലെങ്കിൽ മെനേസ് റിഫ്ളക്സ് ) അല്ലെങ്കിൽ ഓഡിറ്ററി ഉദ്ദീപനങ്ങൾ (ഉദാ, മെനേസ് റിഫ്ലക്സ്) എന്നിവയോടുള്ള പ്രതികരണമായി റിഫ്ലക്സ് ബ്ലിങ്ക് സംഭവിക്കാം വോളണ്ടറി ബ്ലിങ്ക്
ഓർബിക്യുലാരിസ് ഒക്കുലി പേശിയുടെ എല്ലാ 3 ഡിവിഷനുകളും ഉപയോഗിച്ച് സ്വമേധയാ ചെയ്യുന്ന കണ്ണുചിമ്മലാണ് വോളണ്ടറി ബ്ലിങ്ക്.
കണ്ണുചിമ്മൽ ദൈനംദിന ജീവിതത്തിൽ കുട്ടികൾ
മുതിർന്നവരുടെ അതേ നിരക്കിൽ ശിശുക്കൾ കണ്ണുചിമ്മാറില്ല.
വാസ്തവത്തിൽ, ശിശുക്കൾ ഒരു മിനിറ്റിൽ ശരാശരി ഒന്നോ രണ്ടോ തവണ മാത്രമേ കണ്ണുചിമ്മാറുള്ളൂ.
ഈ വ്യത്യാസത്തിന്റെ കാരണം അജ്ഞാതമാണ്, എന്നാൽ മുതിർന്നവരുമായി കണ്പോളകൾ തുറന്നിരിക്കുന്നതിനേക്കാൾ കുട്ടികളിലെ കണ്ണു തുറക്കൽ ചെറുതായതിനാൽ ശിശുക്കൾക്ക് മുതിർന്നവർക്ക് ആവശ്യമുള്ള അതേ അളവിലുള്ള കണ്ണ് ലൂബ്രിക്കേഷൻ ആവശ്യമില്ലെന്ന് അഭിപ്രായമുണ്ട്.
കൂടാതെ, ജീവിതത്തിന്റെ ആദ്യ മാസത്തിൽ ശിശുക്കൾ കണ്ണുനീർ ഉണ്ടാക്കുന്നില്ല.
മുതിർന്നവരേക്കാൾ കൂടുതൽ ഉറക്കം ശിശുക്കൾക്ക് ലഭിക്കുന്നു, നേരത്തെ ചർച്ച ചെയ്തതുപോലെ, ക്ഷീണിച്ച കണ്ണുകൾ കൂടുതൽ കണ്ണുചിമ്മലിന് കാരണമാകുന്നു.
എന്നിരുന്നാലും, കുട്ടിക്കാലത്ത് കണ്ണുചിമ്മുന്നതിന്റെ നിരക്ക് വർദ്ധിച്ച് വന്ന് കൌമാരപ്രായത്തിൽ മുതിർന്നവർക്ക് തുല്യമായി വരും.
അജ്ഞാതമായ കാരണങ്ങളാൽ വായിലൂടെയുള്ള ഗർഭനിരോധന മാർഗ്ഗങ്ങൾ ഉപയോഗിക്കുന്ന സ്ത്രീകളിൽ മറ്റ് സ്ത്രീകളേക്കാൾ ശരാശരി 32% കൂടുതൽ കണ്ണുചിമ്മലുണ്ട്.
സാധാരണയായി, ഓരോ കണ്ണുചിമ്മലിനും ഇടയിൽ 2-10 സെക്കൻഡ് ഇടവേളയുണ്ട്; എന്നിരുന്നാലും വ്യക്തികൾക്ക് അനുസരിച്ച് യഥാർത്ഥ നിരക്കുകൾ വ്യത്യാസപ്പെടുന്നു.
വായനയിൽ എന്നപോലെ കണ്ണുകൾ ഒരു വസ്തുവിൽ ശ്രദ്ധ കേന്ദ്രീകരിക്കുമ്പോൾ, കണ്ണുചിമ്മുന്നതിന്റെ നിരക്ക് മിനിറ്റിൽ 3 മുതൽ 4 തവണ വരെയായി കുറയുന്നു.
വായിക്കുമ്പോഴും കംപ്യൂട്ടർ ഉപയോഗിക്കുമ്പോഴും മറ്റും കണ്ണുകൾ വരണ്ടുപോകുകയും തളരുകയും ചെയ്യുന്നതിന്റെ പ്രധാന കാരണം ഇതാണ്.
കമ്പ്യൂട്ടർ സ്ക്രീനിൽ വായിക്കുമ്പോൾ കണ്ണുകൾ വരണ്ടുപോകുകയോ തളരുകയോ ചെയ്യുമ്പോൾ, അത് കമ്പ്യൂട്ടർ വിഷൻ സിൻഡ്രോമിന്റെ സൂചനയായിരിക്കാം.
പതിവ് ഇടവേളകൾ എടുക്കുക, സ്ക്രീനിൽ നിന്ന് വളരെ ദൂരെയുള്ള വസ്തുക്കളിൽ ശ്രദ്ധ കേന്ദ്രീകരിക്കുക, നല്ല വെളിച്ചമുള്ള ജോലിസ്ഥലം അല്ലെങ്കിൽ ഓർമ്മിച്ച് സ്വയം കണ്നുചിമ്മുക എന്നിവ വഴി കമ്പ്യൂട്ടർ വിഷൻ സിൻഡ്രോം തടയാനാകും.
ബയോഫീഡ്ബാക്ക് ഉപയോഗിച്ച് കമ്പ്യൂട്ടർ സ്ക്രീൻ വായിക്കുമ്പോഴോ കാണുമ്പോഴോ ആരോഗ്യകരമായ കണ്ണുചിമ്മൽ നിരക്ക് നിലനിർത്താമെന്ന് പഠനങ്ങൾ സൂചിപ്പിക്കുന്നു.
കണ്ണ് ചിമ്മുന്നത് ചില മെഡിക്കൽ അവസ്ഥകൾ നിർണ്ണയിക്കുന്നതിനുള്ള ഒരു മാനദണ്ഡമാണ്.
ഉദാഹരണത്തിന്, അമിതമായ ചിമ്മൽ ടൂറെറ്റ് സിൻഡ്രോം, മസ്തിഷ്കാഘാതം അല്ലെങ്കിൽ നാഡീവ്യവസ്ഥയുടെ തകരാറുകൾ എന്നിവ സൂചിപ്പിക്കും.
ചിമ്മുന്നതിന്റെ നിരക്ക് പാർക്കിൻസൺസ് രോഗവുമായി ബന്ധപ്പെട്ടിരിക്കുന്നു.
ഇതും കാണുക കോർണിയൽ റിഫ്ലെക്സ് അനൈച്ഛികചേഷ്ഠ അവലംബം പുറം കണ്ണികൾ Wikimedia Commons has media related to Blinking .
പണിയർ
കേരളത്തിലെ ഏറ്റവും വലിയ ആദിവാസിവർഗമാണ് പണിയർ .
വയനാട്ടിലും പശ്ചിമഘട്ടത്തിന്റെ അടിവാരങ്ങളിലുമുള്ള കാടുകളിലാണ് ഇവരുടെ താമസം.
വയനാട്, കണ്ണൂർ, മലപ്പുറം, കോഴിക്കോട്, പാലക്കാട് എന്നീ ജില്ലകളിൽ പണിയസമുദായക്കാർ താമസിക്കുന്നുണ്ട്.
2008-2010 -ൽ നടന്ന ഒരു സർക്കാർ സർവേ പ്രകാരം ഈ ജില്ലകൾ കൂടാതെ എറണാകുളം, തിരുവനന്തപുരം എന്നീ ജില്ലകളിൽ ഓരോ പണിയകുടുംബങ്ങൾ താമസിക്കുന്നുണ്ട്.
1994ലെ കണക്കുകളനുസരിച്ച് വയനാട്ടിൽ 36560 പണിയരുണ്ട്.
പണിയർ എണ്ണത്തിൽ കൂടുതലുള്ള വംശമാണെങ്കിലും എല്ലാ രംഗത്തും അവർ പിന്നാക്കമാണ്.
"പണി ചെയ്യുന്നവൻ" എന്നാണ് പണിയൻ എന്ന വാക്കിന്റെ അർത്ഥം.
സാമൂഹികസാഹചര്യങ്ങളാൽ മറ്റുള്ളവർക്കുവേണ്ടി   എക്കാലത്തും പണിയെടുക്കേണ്ടി  വന്നവരായതുകൊണ്ടാകാം  പണിയർ എന്ന പേരു സിദ്ധിച്ചത്.
കൃഷിസ്ഥലമോ കിടപ്പാടമോ സ്വന്തമായില്ലാത്ത അവർ ജന്മിമാരുടെ അടിമകളായിരുന്നു.
അടിമകളായി അവരെ വിലയ്ക്കുവാങ്ങുന്ന സമ്പ്രദായവും അടുത്ത കാലംവരെ നിലനിന്നിരുന്നു.
മാനന്തവാടിക്കടുത്തുള്ള വള്ളിയൂർക്കാവ് ദുർഗാക്ഷേത്രത്തിലെ ഉത്സവക്കാലത്താണ് അടിമക്കച്ചവടം നടന്നിരുന്നത്.
ജന്മിയും പണിയനും തമ്മിൽ ഒരു അടിമക്കരാർ ഉണ്ടാക്കുമമയിരുന്നു.
ഒരു വർഷം പ്രാബല്യമുള്ള ഈ കരാർ ഉറപ്പിക്കുന്നത് വള്ളിയൂർക്കാവ് ഉൽസവസമയത്താണ്.
(ഒരു മീനമാസം മുതൽ അടുത്ത മീനമാസം വരെ).
അമ്പലത്തിനുമുന്നിൽ വച്ച് ഉറപ്പിക്കുന്ന ഈ കരാർ പ്രകാരം ജന്മി അടിമയ്ക്ക് ഒരു നിശ്ചിത തുക നൽകണം.
നിൽപ്പുപണം എന്നായിരുന്നു ഈ തുകയുടെ പേര്.
ഇപ്പോൾ അടിമപ്പണി നിയമംമൂലം നിരോധിച്ചിരിക്കുകയാണ്.
മക്കത്തായക്കാരായ പണിയരുടെ ഭക്ഷണരീതിയും ആചാരങ്ങളും പരിഷ്കൃതമല്ല.
പ്രാകൃതമലയാളമാണ് അവർ സംസാരിക്കുന്നത്.
നൂറ്റാണ്ടുകൾക്കു മുമ്പ് വയനട്ടിലെ ബാണാസുരൻ കൊടുമുടിയോടു ചേർന്ന ഇപ്പിമലയിൽ സ്വതന്ത്രമായി ജീവിച്ചുവന്ന പണിയസമുദായത്തെ ജന്മിമാർ അടിമകളാക്കിയെന്നാണ് ഒരു വാമൊഴി ചരിത്രം.
ഞങ്ങൾ ഇപ്പിമലയുടെ മക്കൾ ( നാങ്ക് ഇപ്പിമല മക്കൈ ) എന്നാണ് പണിയർ വിശ്വസിച്ചുപോരുന്നത്.
നൂറ്റാണ്ടുകളായി വയനാട്, നിലമ്പൂർ, കണ്ണവം കാടുകളിൽ അലഞ്ഞുനടന്ന് ജീവിച്ച ഇവർ കാലക്രമേണ ജന്മിമാരുടെ അടിമകാളായി പണിയെടുക്കാൻ നിർബന്ധിതരായി.
പണ്ട് ആണിന് ഒരണയും ഒന്നര സേർ വല്ലിയും (നെല്ല്) ആയിരുന്നു കൂലി.
പെണ്ണിന് ഒരണയും അരസേർ വല്ലിയും.
പണികഴിഞ്ഞുപോകുമ്പോൾ ജന്മിയുടേ പറമ്പിൽ വീണു കിടക്കുന്ന ചക്കയും മാങ്ങയും വിറകും പാടത്തുനിന്നും ശേഖരിക്കുന്ന താളും ആയിരുന്നു ഭക്ഷണം.
കൂലികിട്ടുന്ന പച്ചനെല്ല് അന്നുതന്നെ കുത്തി അരിയാക്കി മേൽ പച്ചക്കറികളും കൂട്ടിയായിരുന്നു ഭക്ഷണം ഉണ്ടാക്കിയിരുന്നത്.
ചരിത്രം തീയുണ്ടാക്കുന്ന ആദ്യകാല പണിയർ(1909).
പണിയർ ചരിത്രം കൃഷിപ്പണിക്കാരുടെതാണ്.
വയനാട്ടിലേക്ക് കേരള രാജക്കന്മാർ കൊണ്ടുവന്നതാവാം എന്നാണ് കരുതുന്നത്.
ഏതാണ്ട് അടിമകളെപ്പോലെയാണ് അവർ ജീവിച്ചുവന്നത്.
അടിമത്തം അവസാനിച്ചതോടെ സർക്കാർ പല സ്ഥലങ്ങളിലായി അധിവസിക്കപ്പെട്ടു.
t. ജനസംഖ്യ
പ്രധാനമായും കേരളത്തിലാണ് പണിയരുള്ളത്.
വയനാട്, കോഴിക്കോട്, മലപ്പുറം എന്നീ ജില്ലകളിലും തമിഴ്നാട്ടിലെ നീലഗിരി മലകളിലും കർണ്ണാടകത്തിലും കുടകിലും പണിയർ അധിവസിക്കുന്നുണ്ട്.
94000ത്തോളമാണ് മൊത്ത ജനസംഖ്യ.
67948 പേരോളം കേരളത്തിലാണ് കേരളത്തിലെ പണിയരുടെ ജനസംഖ്യ ' ' ' ' ജില്ല കുടുംബങ്ങൾ ആൺ പെൺ ആകെ വയനാട് 15876 33639 35477 69116 കണ്ണൂർ 2907 6141 6416 12557 മലപ്പുറം 1891 3563 3955 7518 കോഴിക്കോട് 716 1386 1471 2857 പാലക്കാട് 213 379 352 731 എറണാകുളം 1 2 2 4 തിരുവനന്തപുരം 1 2 2 4 ആകെ 21605 45112 47675 92787 ഭാഷ
പണിയർ അവരുടേതായ ദ്രവീഡിയൻ മാതൃഭാഷയായ പണിയ ഭാഷയാണ് ഉപയോഗിക്കുന്നത്.
മലയാളവുമായും കാടർ ഭാഷയും റവൂല ഭാഷയുമായും ഇതിനു ബന്ധമുണ്ട്.
പണിയഭാഷയാണ് വീട്ടിലും ആചാരാനുഷ്ഠാനവേളകളിലും ഉപയോഗിക്കുന്നതെങ്കിലും മലയാളവും തമിഴ് നാട്ടിലുള്ളവർ തമിഴും അതുപോലെ കർണ്ണാടകഭാഗത്തുള്ളവർ കന്നടയും എഴുത്തിനായി ഉപയോഗിക്കുന്നു.
ഭാഷ പണിയയാണെങ്കിലും അതതു സ്ഥലത്തുള്ള ലിപികൾ അവർക്കുപയോഗിക്കാൻ വശമുണ്ട്.
2001 ലെ സെൻസസ് പ്രകാരം കേരളത്തിൽ പണിയരുടെ സാക്ഷരത 41% വും തമിഴ് നാട്ടിൽ 26% വുമാണ്.
സാമൂഹിക ജീവിതം പണിയർ മഴക്കാലത്ത്.
പണിയർ എപ്പോഴും ഗ്രാമവ്യവസ്ഥയിൽ ജീവിക്കുന്നവരാണ്.
ഗ്രാമത്തെ പാടികൾ എന്നുവിളിക്കും.
ഓരോ ഗ്രാമത്തിലും ചെറിയ കൂരകളിലാണ് കുടുംബങ്ങൾ താമസിക്കുന്നത്.
പണിയവർഗ്ഗം അവരവരുടെ ജന്മിമാരുടെ തറവാടുകളോടു ചേർന്ന പറമ്പുകളിൽ ഉണ്ടാക്കിയ കുടിലുകളിലാണു കഴിഞ്ഞിരുന്നത്ഇവയെ പിരെ എന്നും ചാള എന്നും വിളിക്കുന്നു.
5 മുതൽ 15 വരെ ചാളകൾ ആണ് ഒരു പാടിയിൽ ഉണ്ടാവുക  P രണ്ടു വിഭാഗങ്ങൾ ഇവർക്കിടയിലുണ്ട്.
ആദ്യത്തേത് നിലങ്ങളിൽ ജീവിക്കുന്നവരും കാടുകളിൽ ജീവിക്കുന്ന രണ്ടാമത്തെ വിഭാഗവുമായി ബന്ധമുള്ളവരുമാണ് രണ്ടാവത്തെ വിഭാഗം കാട്ടുപണിക്കർ എന്ന വർഗ്ഗം നിലമ്പൂർ കാടുകളിലാണ് വാസം.
ഇവർ പഴയ ആദിവാസികളെപ്പോലെ ഇന്നും വേട്ടയാടിയാണ് ജീവിതം നയിക്കുന്നത്.
വസ്ത്രധാരണ രീതി മറ്റു ആദിവാസികളിൽ നിന്നും വ്യത്യസ്തമാണ് ആണുങ്ങൾ നീളത്തിലുള്ള ഒറ്റത്തുണി അരക്കു ചുറ്റും കെട്ടുന്നു.
മുണ്ട് എന്നാണിതു അറിയപ്പെടുന്നത്.
ചെറിയ മറ്റൊരു മുണ്ട് തോലുകളിൽ ചാർത്തിയിടുന്നു, പണിയ പെണ്ണുങ്ങളെ പണിച്ചി എന്നാണു വിളിക്കുന്നത്.
ഇവർ നീൾമുള്ള തുണി ഉപയോഗിച്ച് ശരീരം മറയ്ക്കുമ്പോൾ മറ്റൊരു ചെറീയ ശീല കൊണ്ട് കൈകൾക്കു താഴെ വച്ച് മാറുമറക്കുന്നു.
ഇതു കൂടതെ ചുവന്നതൊ കറുത്തതോ ആയ ചെറിയ ചേലകൊണ്ട്  അരക്കു ചുറ്റും (അരത്തി) കെട്ടുകയും ചെയ്യും
ഇന്ത്യൻ സർക്കാർ പണിയരെ പട്ടികവർഗ്ഗത്തിൽ പെടുത്തിയിരിക്കുന്നു.
പട്ടിക ജാതി വർഗ്ഗങ്ങൾക്ക് ലഭിക്കുന്ന ആനൂകൂല്യങ്ങൾ പണിയർക്കും ലഭ്യമാണ്.
പണിയർ അവരുടെ ധൈര്യത്തിനും തുടുതുടിപ്പിനും പേരുകേട്ട വർഗ്ഗമാണ്.
ഇക്കാരണങ്ങൾ കൊണ്ട് പലരും പണിയരെ മോഷണം നടത്താൻ വിനിയോഗിച്ചതായി കേംബ്രിഡ്ജ് സർവ്വകാലാശാല പ്രസിദ്ധീകരിച്ച ലേഖനങ്ങളിൽ പറയുന്നുണ്ട്.
ഇരുണ്ട നിറവും കുറിയ ശരീരവും പതിഞ്ഞ മൂക്കും ചുരുളൻ തലമുടിയുമാണ് ഇവരുടെ രൂപത്തിന്റെ പ്രത്യേകതകൾ.
കേരളത്തിലെ ഏറ്റവും പഴക്കമുള്ള ജനവിഭാഗങ്ങളിലൊന്നാണ് പണിയർ.
ശക്തരായ മറ്റ് സമുദായക്കാർ ഇരുടെ കൃഷിസ്ഥലങ്ങൾ പിടിച്ചടക്കി കാട്ടിലേക്ക് ഓടിച്ച് വിടുകയും പിന്നീട് അടിമകളാക്കുകയും ചെയ്തതായി കരുതുന്നു കുടുംബം
അണുകുടുംബവും കൂട്ടുകുടുംബവും വൻകൂട്ടുകുടുംബവും നിലവിലുണ്ട്.
അണുകുടുംബത്തിൽ മാതാപിതാക്കളും മക്കളുമുള്ളപ്പോൾ കൂട്ടുകുംബത്തിൽ മാതാപിതാക്കളുടെ മാതാപിതാക്കളും അവരുടെ മാതാാപിതാക്കളും ഉണ്ടാവാം.
വൻ കൂട്ടുകുടുമ്പത്തിൽ ഇവരെ കൂടാതെ അമ്മയിയും അമ്മാവന്മാരും മാതാ പിതാക്കളുടെയും അവരുടെ മാതാപിതാകൾടെയൊ ഒക്കെ സഹോദരീ സഹോദരന്മാരും ഉണ്ടാവാം.
ഗൃഹനാഥത്വം
പാരമ്പര്യമായി ആണുങ്ങളാണ് ഗൃഹനാഥനാവുന്നത് എങ്കിലും തൊഴിലില്ലായ്മ മൂലം അടുത്തകാലത്ത് വളരെ മൂലരൂപത്തിലുള്ള വ്യത്യാസം ഉണ്ടായിട്ടുണ്ട്.
ജോലി അൻവേഷിച്ച് വീട്ടിലെ ആണുങ്ങൾ മറ്റു സ്ഥലങ്ങളിലേക്ക് പോകുമ്പോൾ കുടുംബത്തിലെ മൂത്ത സ്ത്രീ ഗൃഹനാഥയായിത്തീരുന്നു.
ഇത്തരം നിരവധി പണിച്ചി വാഴുന്ന ചാളകൾ ഇന്ന് കാണാൻ സാധിക്കും.
ചെമ്മി
സമൂഹത്തിൽ മൂത്ത കാർന്നവരായ മൂപ്പന് വലിയ സ്ഥാനമാണുള്ളത്.
മൂപ്പനെ 'ചെമ്മി' എന്നാണു വിളിക്കുന്നത്.
പാരമ്പര്യമായി മക്കത്തായ രീതിയിലാണ് ചെമ്മിയെ തിരഞ്ഞെടുക്കുന്നത്.
എന്നാൽ മകനില്ല എങ്കിൽ മകൾടെ ഭർത്താവിനെ ചെമ്മിയായി വാഴിക്കുന്നു.
ചെമ്മി, പാടിയിലെ മുതിർന്നവരുടെ ഒരു സമിതിക്ക് അദ്ധ്യക്ഷം വഹിക്കുകയും പ്രധാനപ്പെട്ട തീരുമാനങ്ങൾ എടുക്കുകയും ചെയ്യുന്നു.
മിക്ക ആചാരങ്ങൾക്കും കാർമ്മികത്വം വഹിക്കുന്നത് ചെമ്മിയാണ്.
മോഷണം, അടിപിടി, ലൈംഗികാരോപണങ്ങൾ എന്നിവക്കും തീർപ്പു കല്പിക്കുന്നത് ചെമ്മിയാണെങ്കിലും കാലം മാറിയതോടെ ചെമ്മിയുടെ അധികാര പരിധിയിൽ ഇടിവ് സംഭവിച്ചിട്ടുണ്ട് എന്ന് പണീയർ സമ്മതിക്കുന്നു.
ഭക്ഷണരീതികൾ